Jørgen Graabak

Jørgen Nyland Graabak (født 1991) er en norsk, tidligere kombinertløper som representerte Byåsen og Granåsen Skiteam. Han debuterte i verdenscupen 8. januar 2011 i Schonach. Han har fire OL-gull, derav to individuelle og tre VM-gull.

 Karriere 
Graabak slo gjennom internasjonalt i sesongen 2011/2012, og tok sin første pallplassering 18. desember 2011 da han ble nr. 3 i et verdenscuprenn i Seefeld. 7. januar 2012 ledet han Norge til seier i lagkonkurransen i Oberstdorf, og uken etter tok han sin andre pallplass, en andreplass, i Chaux-Neuve.

Graabak gikk sammen med Magnus Krog, Magnus Moan og Håvard Klemetsen på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.

18. februar 2014 ble Graabak olympisk mester i øvelsen stor bakke/10 km i OL 2014 i Sotsji. Magnus Moan tok sølv slik at det ble dobbelt norsk. Dette var første norske OL-gull i kombinert siden OL i Nagano i 1998. Jørgen Graabak ble med dette den andre fra Melhus som har tatt gull i vinter-OL, Toralf Engan var den første, femti år tidligere. To dager senere gikk Jørgen Graabak siste etappe for Norges lag som gikk inn til gull i lagkonkurransen stor bakke / 4 x 5 km. De andre på laget var Magnus Moan, Håvard Klemetsen og Magnus Krog.

Jørgen Graabak vant 2×7,5 km i kombinert langrenn lag finale menn sammen med Håvard Klemetsen i Lahtis 1. mars 2014.

Graabak ble tildelt Olavstatuetten i 2014.

Han tok sølv under Vinter-OL 2018. Graabak ble verdensmester da han var med på Norges lag som vant 4 × 5 kilometer stafett/normalbakke i Ski-VM 2019 i Seefeld.

Under Vinter-OL 2022 i Beijing, tok han to gull og ett sølv.

Graabak la opp som aktiv utøver etter 2024/25-sesongen.

 Verdenscupseire 
 Nr. Dato Sted Øvelse 1.  1. februar 2015   Val di Fiemme  Stor bakke/10 km 2.  9. februar 2016   Granåsen  Stor bakke/10 km 3.  6. mars 2016   Schonach  H106/15 km 4.  12. januar 2018   Val di Fiemme  Stor bakke/10 km 5.  23. desember 2018   Ramsau am Dachstein  HS98/10 km 6.  10. februar 2019   Lahtis  HS130/10 km 7.  30. januar 2022   Seefeld  HS109/12,5 km

 Sammenlagtplasseringer i verdenscupen 
 Sesong  Plassering  Poeng 2011/12  16.  442 2012/13  20.  259 2013/14  7.  509 2014/15  13.  305 2015/16  4.  908 2016/17  11.  422 2017/18  5.  830 2018/19  7.  707 2019/20  2.  1106 2020/21  12.  332 2021/22  4.  783

 Se også 
 Liste over norske mestvinnende vinterolympiere
 OL-medaljører i kombinert

 Referanser 

 Eksterne lenker 





Kategori:Norske kombinertløpere
Kategori:Olympiske mestere for Norge
Kategori:Olympiske mestere i kombinert
Kategori:Olympiske sølvmedaljevinnere for Norge
Kategori:Olympiske sølvmedaljevinnere i kombinert
Kategori:Verdensmestere i kombinert
Kategori:Norgesmestere i kombinert
Kategori:Kongepokalvinnere i skiidrett
Kategori:Deltakere for Norge under Ski-VM 2013
Kategori:Medaljevinnere under Vinter-OL 2014
Kategori:Deltakere for Norge under Vinter-OL 2014
Kategori:Kombinertløpere under Vinter-OL 2014
Kategori:Deltakere for Norge under Vinter-OL 2018
Kategori:Kombinertløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under Ski-VM 2015
Kategori:Deltakere for Norge under Ski-VM 2017
Kategori:Deltakere for Norge under Ski-VM 2019
Kategori:Personer fra Melhus kommune
Kategori:Deltakere for Norge under Ski-VM 2021
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2022
Kategori:Kombinertløpere under Vinter-OL 2022
Kategori:Vinnere av Holmenkollmedaljen
Kategori:Deltakere for Norge under Ski-VM 2023
Kategori:Deltakere for Norge under Ski-VM 2025